Rzeszów

**Rzeszów** (po slovensky zriedkavo: *Rešov* ; lat. *Resovia*, nem. *Reichshof*, po jidiš *Reisha*, lit. *Žešova*, ukr. *Ряшiв*) je mesto na juhovýchode Poľska s počtom obyvateľov 196 821 (2020). Mestský štatút mu bol udelený v roku 1354. Rzeszów je hlavným mestom Podkarpatského vojvodstva (od roku 1999), predtým Rzeszowského vojvodstva (1945 – 1998). V roku 2004 mesto Rzeszów usporiadalo Stredoeurópsku olympiádu v informatike (CEOI).

## Poloha
Rzeszów sa rozprestiera na brehoch rieky Wisłok. Nachádza sa v samom srdci Sandomierskieho údolia. Rzeszów je tiež hlavným mestom Podkarpatského vojvodstva a sídlom Rzeszowskeho okresu.

## Dejiny
Územie mesta bolo obývané už v období neolitu. Prvá zmienka o Rzeszówe pochádza z roku 1354, kedy mu kráľ Kazimír Veľký udelil mestské práva. Dlhý čas patril panstvu šľachtickej rodiny Lubomirskych, jednej z najdôležitejších v Poľsku. Nebyť preslávených výročných trhov, Rzeszów by bol iba jedným z miest na obchodnej trase do Uhorska. V roku 1658 Jerzy Sebastian Lubomirski založil piaristickú školu, druhú strednú školu v Poľsku. Počas 19. storočia Rzeszów začal strácať význam v prospech Przemyślu.

Mesto sa začalo rozvíjať v roku 1937 a to najmä vďaka zbrojnému priemyslu: Państwowe Zakłady Lotnicze, vyrábajúce lietadlové motory a Hipolit Cegielskieho fabrika na kanóny.
Roku 1944 sa stal Rzeszów hlavným mestom vojvodstva a najdôležitejším mestom juhovýchodného Poľska. Počas nasledujúcich 30 rokoch bolo vybudovaných mnoho tovární. V súčasnosti Rzeszów neustále rastie, k mestu sa pripájajú nové osady a je vidieť veľa práce na modernizácií.

## Turistické atrakcie
* palác rodiny Lubomirski z 18. storočia
* námestie (rynek)
* radnica, r. 1591
* synagógy: „Malá“ (17. storočie), „Veľká“ (18. storočie, obnovené 1954 – 1963)
* nábrežie rieky Wisłok

## Vzdelanie
Rzeszów je najväčším univerzitným centrom juhovýchodného Poľska. Nachádza sa tu niekoľko stredných škôl a univerzít:

* Univerzita mesta Rzeszów (založená v roku 2001)
* Technická univerzita mesta Rzeszów (založená v roku 1963)
* Vyššia škola informatiky a správy
** pobočky v Dębici, Krosne a Niskom
* Vyššia škola administratívy a správy v Przemysle, pobočka Rzeszów

## Doprava
### Cestná
Rzeszów sa nachádza na medzinárodnej diaľnici číslo 4, ktorá spája Nemecko a Ukrajinu. Doprava je rušná, no je odklonená od centra mesta.

### Letecká
Letisko Rzeszów-Jasionka sa nachádza na severe mesta v osade Jasionka. Pravidelné lety zahŕňajú destinácie Varšava (WAW) a Liverpool, Londýn (Luton), Londýn (Stansted), Dublin, Bristol, Birmingham, East Midlands, Liverpool, New York (John F. Kennedy), New York (Newark Liberty), Frankfurt nad Mohanom (Frankfurt Ren-Men), Gdańsk

### Autobusová
Rzeszów je vstupom do Beskýd, mnoho autobusov smeruje do Sanoku.

### Železničná
Rzeszów je kúsok od hlavnej železničnej trate zo Sliezska k poľskej východnej hranici a ďalej na Ukrajinu. Veľká železničná stanica bola postavená v 19. storočí. Existuje tiež jedinečná, neelektrifikovaná železničná trať do Jasla.

## Kultúra
### Divadlá
* Divadlo Wandy Siemaszkowej (zal. 1944)
* Divadlo Maska

### Múzeá
* Etnografické múzeum
* Múzeum mesta Rzeszów
* Diecézne múzeum

## Ekonomika
### Priemysel
* Asseco Poland SA (predtým Comp Rzeszów S.A.) – počítačový software
* Valeant Rzeszow (kedysi ICN Polfa Rzeszów) – farmakológia
* Novartis Rzeszów (Alima-Gerber S.A.) – detská výživa
* Sanofi-Aventis – farmakológia
* Zelmer S.A. – zariadenia do domácnosti
* Pratt & Whitney (WSK Rzeszów S.A.) – letecké motory

## Šport
* Stal Rzeszów – mužský futbalový klub (víťaz Poľského pohára z roku 1975)
* Asseco Resovia Rzeszów – najstarší team v Poľsku (1905 alebo 1904), mužský volejbalový klub hrajúci v Poľskej volejbalovej lige (Polska Liga Siatkówki, PLS: Seria B in 2003/2004, Seria A v sezóne 2004/2005).

## Médiá
### Rádio
* Poľské Rádio Rzeszów
* Katolícke Rádio Via
* Rádio Złote Przeboje "Res"
* Rádio Eska Rzeszów
* Rádio Centrum
* Radiostacja
* Akademickie Radio Centrum

### Tlač
* Dzień Rzeszowa
* Gazeta Codzienna NOWINY
* Super Nowości

### Televízia
* Poľská televízia (TVP) pobočka Rzeszów
* Káblová televízia Rzeszów
* Miestna televízia Vectra (býv. DAMI)
* Mestská televízia Rzeszów

## Partnerské mestá
*  Bielefeld, Nemecko
*  Buffalo, USA
*  Ivano-Frankivsk, Ukrajina
*  Klagenfurt am Wörthersee, Rakúsko
*  Košice, Slovensko
*  Lamia, Grécko
*  Ľvov, Ukrajina
*  Luck, Ukrajina
*  Nyíregyháza, Maďarsko
*  Satu Mare, Rumunsko

## Galéria

Súbor:Kosciol w centrum Rzeszowa.JPG|Farné námestie 
Súbor:P6150067zamekRzeszowiebastionśw.Andrzeja.JPG|Palác rodiny Lubomirskych
Súbor:Z lotu ptaka.jpg|Panoráma Rzeszowa
Súbor:Biblioteka_woj_w_Rzeszowie.JPG|Hlavná knižnica 


## Referencie

## Iné projekty


Kategória:Mestá v Podkarpatskom vojvodstve